Južnoameričko prvenstvo u nogometu 1927.
Južnoameričko prvenstvo u nogometu 1927. je bilo 11. kontinentalno nogometno takmičenje Južne Amerike. Turnir je odigran u Peruu od 30. oktobra do 27. novembra 1927. godine. Na prvenstvu je učestvovalo četiri ekipe. Argentina je treći put u svojoj historiji osvojila šampionsku titulu. Drugo mjesto je osvojio Urugvaj a treće Peru. Alfredo Carricaberry, Segundo Luna, Roberto Figueroa, Pedro Petrone i Héctor Scarone su bili najbolji strijelci prvenstva sa tri postignuta gola.